ร้าน Loaf มีเพื่อนไปกินแล้วแนะนำมาจ้า ว่าขนมอร่อย แต่เรามาทานมื้อเที่ยงพอดี เลยจัดเต็มกันเลย ไปกันทั้งครอบครัว มีเด็กเล็กด้วย เสียงดังจนเกรงใจลูกค้าท่านอื่น เพราะร้านนี้ออกแนวมานั่งชิว นั่งทำงาน เล่นคอม คุยธุรกิจ มีฝรั่งหลายคนเข้ามานั่งจิบกาแฟชิวๆ

เมนูหลากหลาย มีทั้งข้าว สเต็ค สลัด สปาเก็ตตี้ ของหวานพวก Toast และมีพวกเบเกอรี่ ขนมปัง เปี๊ยะ ให้ซื้อกลับบ้าน  ราคาอาหารไม่แพง ปริมาณอาหารเยอะ

พวกอาหาร ชอบแทบจะทุกจาน อย่างสปาเก็ตตี้เราลองหลากหลายมาก เครื่องเขาใส่จัดเต็มดี รสชาติถึง อร่อย แต่เมนูที่ชอบสุดๆ ก็คือของหวาน French Toast  Bananarama ตัวขนมปังทำมาจากฟักทอง เสริฟ์พร้อมผลไม้อย่างกล้วยและเบอรี่ ราดซอสคาราเมลที่หวานกำลังดี ตัว Toast มันอร่อยมาก กรอบนอกนิดๆ นุ่มข้างใน มาร้อนๆ ฟินมากจริงๆ